text: Fra SF til Liberal Alliance
  27 august 2011 kl. 13.49
  Folketingskandidat Mette Bock fra Horsens har været vidt omkring i sit politiske liv.
  I sine yngre dage var Mette Bock medlem af SF. Senere meldte hun sig ind i det Radikale Venstre. I dag gik hun så rundt på gågaden i Horsens og delte valgmateriale ud med et logo fra Liberal Alliance.
  Mette Bock er stort set sikker på at blive valgt ind i folketinget og der får hun efter al sandsynlighed selskab af sin lillebror og partiformand, Anders Samuelsen.
  